
Text rozhodnutia
Súd: Krajský súd Nitra Spisová značka: 23Sd/291/2015 Identifikačné číslo súdneho spisu: 4015200847 Dátum vydania rozhodnutia: 18. 01. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4015200847.2
Opravné uznesenie Krajský súd v Nitre v právnej veci navrhovateľa: M. F., bytom L., Y. G. XX, proti odporkyni: Sociálna poisťovňa, ústrediu v Bratislave, Bratislava, Ul. 29. augusta 8, o invalidný dôchodok, takto
r o z h o d o l :
O p r a v u j e sa odôvodnenie uznesenia Krajského súdu v Nitre č. 23Sd/291/2015-13 zo dňa 10. septembra 2015 tak, že správne má byť v odôvodnení uvedené, že odporkyňa rozhodnutím č. XXX XXX XXXX X zo dňa 17. 04. 2015 navrhovateľovi zamietla žiadosť o invalidný dôchodok, pretože nezískal potrebný počet rokov dôchodkového poistenia pred vznikom invalidity, t.j. 18. 03. 2014 - 2 roky, ale len 318 dní.
o d ô v o d n e n i e :
Predmetným uznesením č. 23Sd/291/2015-13 zo dňa 10. septembra 2015 Krajský súd v Nitre zastavil konanie v dôsledku späťvzatia návrhu navrhovateľa. Navrhovateľ prípisom zo dňa 05. 10. 2015 žiadal o opravu odôvodnenia uznesenia, pretože jemu nebola zamietnutá žiadosť z dôvodu, že nebol uznaný za invalidného posudkovým lekárom, ale z toho dôvodu, že nesplnil podmienku potrebného počtu rokov obdobia dôchodkového poistenia na vznik nároku na invalidný dôchodok. Podľa § 164 O. s. p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do tridsať dní, od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd opravil zrejmú nesprávnosť odôvodnenia rozhodnutia odporkyne, ako je to uvedené vo výroku tohto uznesenia.
Poučenie:
Proti tomuto uzneseniu je možné podať odvolanie v lehote 15 dní, od doručenia tohto uznesenia. V odvolaní sa má popri všeobecných náležitostiach (§42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

